《九日登金鳌阁》
明代·张弼

落帽风高客袂寒，金鳌阁上倚阑干。一方文武衣冠会，万里江阑眼界宽。

老骥未应悲峻坂，閒鸥何事触惊湍。可怜此地无萸菊，醉把芙蓉仔细看。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。